Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
-
Níhi nɛ e sa kaa nɔ hyɛli nɛ a su he (1-7)
-
Níhi nɛ e sa kaa sɔmɔli nɛ a su he (8-13)
-
Laami sane nɛ e ngɛ klɔuu nɛ kɔɔ Mawu jami he (14-16)
3 Munyu nɛ ɔ ji anɔkuale: Ke nyumu ko ngɛ mɔde bɔe kaa e maa pee nɔ hyɛlɔ ɔ, lɛɛ e suɔ wawɛɛ nitsɛ kaa e ma tsu ní tsumi kpakpa.
2 E sa nɛ nɔ hyɛlɔ ɔ nɛ e pee nɔ ko nɛ sé ko be e he, huno nɛ e ngɛ yo kake, nɔ nɛ e peeɔ e ní bɔ nɛ sa, nɔ nɛ e juɛmi mi tsɔ, nɔ nɛ e toɔ e níhi a blɔ nya saminya, nɔ nɛ e peeɔ nibwɔ, nɔ nɛ e he su nɛ e ma nyɛ maa tsɔɔ ní,
3 pi dã delɔ, pi awi yelɔ, se mohu nɔ nɛ e nuɔ nɔ́ sisi, pi nɔ nɛ e suɔ pɛ, pi sika suɔlɔ,
4 nyumu nɛ e hyɛɔ lɛ nitsɛ e we mi bimɛ a nɔ ngɛ blɔ kpakpa nɔ, nɛ e bimɛ baa a he si saminya kɛ haa lɛ
5 (ejakaa ke nyumu ko li bɔ nɛ e maa pee ha kɛ hyɛ lɛ nitsɛ e we mi bimɛ a nɔ ɔ, kɛ e ma plɛ kɛ hyɛ Mawu asafo ɔ nɔ ha kɛɛ?),
6 pi nyumu nɛ e tsake e tsui kɛ we, ejakaa e ma nyɛ maa pee pupuupu, nɛ e maa nɔ kojomi nɛ a kojo Abosiami ɔ mi.
7 Jehanɛ se hu ɔ, e sa nɛ nihi nɛ a ngɛ se ɔ nɛ a ye e he odase kpakpa bɔ nɛ pee nɛ e hɛ mi nɛ ko pue si nɛ e ko nɔ Abosiami klama ko mi.
8 Jã nɔuu kɛ̃ nɛ e sa nɛ sɔmɔli hu nɛ a pee nihi nɛ a hɛ dɔɔ, pi nya enyɔɔnyɔtsɛmɛ, pi nihi nɛ a nuɔ wai fuu, pi nihi nɛ a hɛ tsuɔ ngɛ se nami nɛ ngɛ zo he,
9 nihi nɛ a hɛɛɔ hemi kɛ yemi he laami sane nɛ e ngɛ klɔuu ɔ mi kɛ he nile nɛ he tsɔ.
10 Jehanɛ hu ɔ, ha nɛ a ka ni nɛ ɔmɛ kekle nɛ a hyɛ kaa a sa lo; lɔ ɔ se ɔ, ha nɛ a sɔmɔ kaa sɔmɔli ke sane ko be a he ɔ.
11 Jã nɔuu kɛ̃ nɛ e sa kaa yihi hu nɛ a ha nɛ bumi nɛ hi a he, pi nihi a he guɛ gbeli, a pee nihi nɛ a peeɔ a ní bɔ nɛ sa, nihi nɛ a yeɔ anɔkuale ngɛ níhi tsuo a mi.
12 Ha nɛ sɔmɔli ɔmɛ nɛ a pee hunomɛ nɛ a ngɛ yi kakaakahi, nɛ́ a ngɛ a bimɛ kɛ mɛ nitsɛmɛ a we mi bimɛ a nɔ hyɛe ngɛ blɔ kpakpa nɔ.
13 Ejakaa nyumuhi nɛ a sɔmɔɔ ngɛ blɔ kpakpa nɔ ɔ ngɛ si dami kpakpa náe kɛ ngɛ a he hae nɛ a nyɛɔ nɛ a tuɔ munyu faa nitsɛ ngɛ hemi kɛ yemi ɔ nɛ e ngɛ Kristo Yesu mi ɔ mi hulɔ.
14 I ngɛ mo ní nɛ ɔmɛ ngmae, e ngɛ mi kaa i ngɛ blɔ hyɛe kaa e be kɛe nɛ ma ba o ngɔ mohu,
15 se ke e ba mi kaa i kpɛ se ɔ, konɛ o le bɔ nɛ e sa kaa o ba o je mi ha ngɛ Mawu we ɔ mi, nɛ lɔ ɔ ji Mawu hɛ kalɔ ɔ we asafo ɔ, nɛ ji anɔkuale ɔ titima kɛ e se pimi nɔ́ ɔ nɛ.
16 Niinɛ, laami sane nɛ e ngɛ klɔuu nɛ kɔɔ Mawu jami nɛ ɔ he ɔ kle niinɛ: 'A je lɛ kpo heii ngɛ he lo mi, a jaje kaa e ji dalɔ ngɛ mumi mi, e je e he kpo kɛ tsɔɔ bɔfohi, a fiɛɛ lɛ ngɛ je ma amɛ a kpɛti, a he lɛ ye ngɛ je ɔ mi, a ngɔ lɛ ngɛ hiɔwe ngɛ hɛ mi nyami mi.'